Á að semja um skoðanir öryggisstjórnunarkerfis eftir fyrsta viðhaldsskoðunartímabil ? Í VLR 3 , gr. 3.5 , segir að ábyrgðarmaður skuli semja við skoðunarstofur um viðhaldsskoðanir og setja upp áætlun sem nær til þriggja ára . Í VL 8 , gr. 2.6 , segir að skoða skuli alla hluta öryggisstjórnunarkerfis á fyrstu þremur árum eftir viðurkenningu þess og síðan reglulega . Til þess að fullnægja þessum ákvæðum er nægjanlegt að á hverjum tíma sé í gildi áætlun um viðhaldsskoðun öryggisstjórnunarkerfis sem miði að því að endurskoða alla hluta þess á eigi lengri tíma en þremur árum . Ennfremur að á hverjum tíma sé í gildi samningur við faggilta skoðunarstofu um viðhaldsskoðun skv. VLR 3 , en ekki eru gerðar sérstakar kröfur um hver samningstími skuli vera .